b'\n_START_ARTICLE_\nBudelis\n_START_PARAGRAPH_\nBudelis (vok. B\xc3\xbcttel) \xe2\x80\x93 mirties bausm\xc4\x97s (i\xc5\xa1skyrus su\xc5\xa1audym\xc4\x85) arba k\xc5\xabno su\xc5\xbealojimo bausm\xc4\x97s vykdytojas. Budelio pareigyb\xc4\x97 atsirado Vakar\xc5\xb3 Europoje XIII a. Privilegij\xc4\x85 laikyti budel\xc4\xaf kaip miesto valdinink\xc4\x85 gaudavo kiekvienas didesnysis miestas. Miesto budelio profesija i\xc5\xa1nyko, stipr\xc4\x97jant centralizuotai vald\xc5\xbeiai bei kei\xc4\x8diantis teis\xc4\x97tvarkai. Miesto budel\xc4\xaf pakeit\xc4\x97 valstyb\xc4\x97s budelis._NEWLINE_Da\xc5\xbeniausiai budeliai b\xc5\xabdavo rekrutuojami i\xc5\xa1 nuteist\xc5\xb3 nusikalt\xc4\x97li\xc5\xb3, kuriems u\xc5\xbe budelio darb\xc4\x85 b\xc5\xabdavo panaikinama bausm\xc4\x97. JAV, kur mirties bausm\xc4\x97 atliekama mechanizuotai (elektros k\xc4\x97d\xc4\x97je arba duj\xc5\xb3 kameroje), budelio pareigas vykdo kal\xc4\x97jimo valdininkai. Seniau budelis da\xc5\xbeniausiai b\xc5\xabdavo apsireng\xc4\x99s specialiais raudonais drabu\xc5\xbeiais, dabar da\xc5\xbeniausiai juodais, kartais su kauke._NEWLINE_Pagal 1649 m. teisyn\xc4\x85, budel\xc4\xaf tur\xc4\x97jo tur\xc4\x97ti kiekvienas miestas. Lietuvoje atsirado, kai miestams buvo suteikta Magdeburgo teis\xc4\x97 (XIV a. pab. \xe2\x80\x93 XVI a.). Nuolatinius budelius tur\xc4\x97jo tik Vilnius ir Kaunas. Taip pat budel\xc4\xaf tur\xc4\x97jo did\xc5\xbeiojo kunigaik\xc5\xa1\xc4\x8dio teismas.'